b'\n_START_ARTICLE_\nWolverine\n_START_SECTION_\nEls seus Poders\n_START_PARAGRAPH_\nWolverine, \xc3\xa9s un mutant amb poders regeneratius que li permeten curar les seves ferides a una velocitat molt superior a la humana i sobreviure a ferides d\'extrema gravetat. Certa vegada va sobreviure a un empalament d\'espasa que li va travessar el tronc encara que va tardar un mes a recuperar-se i es pensa que fins i tot podria regenerar un membre perdut. Com a resultat del seu factor de curaci\xc3\xb3 accelerat el seu envelliment es veu considerablement atenuat i les seves qualitats f\xc3\xadsiques s\xc3\xb3n la d\'un home de mitjana edat en plena forma malgrat comptar amb m\xc3\xa9s de 100 anys. A m\xc3\xa9s li \xc3\xa9s pr\xc3\xa0cticament impossible emborratxar-se i les seves defenses neutralitzen tota mena de verins i drogues que puguin entrar al seu organisme._NEWLINE_Logan t\xc3\xa9 sentits augmentats m\xc3\xa9s enll\xc3\xa0 dels l\xc3\xadmits humans. La seva vista li permet localitzar objectes en una dist\xc3\xa0ncia superior a la dels humans normals. El seu sentit de l\'olfacte \xc3\xa9s tamb\xc3\xa9 superhum\xc3\xa0 i li permet recon\xc3\xa8ixer una persona per l\'olor encara que aquesta es trobi amagada. Sol utilitzar aquestes habilitats per rastrejar als seus objectius amb un alt grau de precisi\xc3\xb3._NEWLINE_Com a mutant, Wolverine es regenera, posseeix sentits i reflexos molt aguditzats com els d\'un llop (a causa del llarg per\xc3\xadode que va viure amb ells, i tres llargues urpes retr\xc3\xa0ctils allotjades a cada avantbra\xc3\xa7. Les urpes i el seu esquelet estan recoberts completament per un aliatge de metall molt resistent conegut com a adamantium (el metall m\xc3\xa9s resistent de l\'Univers Marvel). \xc3\x89s un incomparable mestre de combat que no dubta a usar la seua for\xc3\xa7a letal pero quan era petit tenia urpes d\'os.\n_START_SECTION_\nEl seu perfil\n_START_PARAGRAPH_\nEntre les dades m\xc3\xa9s curioses de la seua exist\xc3\xa8ncia podem trobar que t\xc3\xa9 m\xc3\xa9s de 100 anys a causa del seu factor regeneratiu, que es va manifestar junt amb les seues urpes en el ja cl\xc3\xa0ssic tom 1 de la s\xc3\xa8rie Origen, on l\'impacte de descobrir que havien assassinat el seu pare el va portar a presentar la primera manifestaci\xc3\xb3 de les seues habilitats mutants. A\xc3\xa7\xc3\xb2 el va portar a exiliar-se juntament amb Rose, el seu primer gran amor (i desil\xc2\xb7lusi\xc3\xb3), a les pedreres del nord del Canad\xc3\xa0 on tamb\xc3\xa9 va trobar el seu primer gran enemic "el Cuiner", a qui li va donar la seua primera pallissa en el torneig del poble (Origen 3). Va ser all\xc3\xad que a causa de les decepcions provocades pel seu gran amor (a la qual assassina per accident), es refugia als boscs del Canad\xc3\xa0 i seguint a una camada de llops, apr\xc3\xa8n a ca\xc3\xa7ar i a sobreviure com un salvatge, aguditzant al m\xc3\xa0xim els seus sentits. Despr\xc3\xa9s d\'a\xc3\xa7\xc3\xb2 vam poder veure al mutant canadenc on el necessitaren: en la Segona Guerra Mundial va lluitar al costat del Capit\xc3\xa0 Am\xc3\xa8rica, (tamb\xc3\xa9 el vam veure en aquesta guerra lluitant al costat de Zealot en el cl\xc3\xa0ssic \'\'crossover\'\' WildCats Xmen. Tots aquests esdeveniments van forjar la personalitat del personatge i li van proporcionar matisos taciturns i solitaris, i al mateix temps unint-lo amb vincles de lleialtat als seus amics (tot i que pocs descobreixen que aquest grunyidor t\xc3\xa9 el seu costat tendre i sentimental)._NEWLINE_Wolverine s\'ha forjat en la batalla amb coneixements samurais. Al Jap\xc3\xb3 va conrear la seua ment i el seu cos esmolant-los fins al l\xc3\xadmit hum\xc3\xa0. All\xc3\xad va con\xc3\xa8ixer l\'\xc3\xbanic amor que li ha correspost: Mariko Yashida, a la qual va perdre tamb\xc3\xa9 en mans dels Ninja de "The Hand", en la batalla que van tenir al costat de "The Silver Samuray" i Deathstrike; quan Mariko cau enverinada li suplica a Logan que, si l\'estima de veritat, la mate utilitzant les seues urpes, L\'entrenament al Jap\xc3\xb3, juntament amb les seues habilitats d\'espia, soldat, lluitador, boxejador i guerriller, l\'han convertit en un dels homes m\xc3\xa9s perillosos de l\'Univers Marvel, com s\'esmenta repetidament en alguns dels exemplars d\'aquesta signatura._NEWLINE_La seua forma de ser solit\xc3\xa0ria i retreta, afegida a la seua cl\xc3\xa0ssica actitud sobrada i de pocs amics, fan que Logan tinga m\xc3\xa9s enemics que tot el grup de X-Men junt. Ja coneixem els seus inenarrables combats contra Sabertooth (el seu enemic m\xc3\xa9s recurrent i amb qui Logan adora enfrontar-se); no obstant aix\xc3\xb2 un enemic no molt conegut per\xc3\xb2 de gran rellev\xc3\xa0ncia (com veurem m\xc3\xa9s endavant) \xc3\xa9s el mutant conegut com a "Ciber". Aquest mutant amb implantes d\xc3\xa8rmics d\'adamantium als bra\xc3\xa7os, \xc3\xa9s l\'\xc3\xbanic ser sobre l\'Univers a qui Wolverine t\xc3\xa9 una por oculta. Tant \xc3\xa9s aix\xc3\xad que en diverses ocasions ha preferit fugir que tenir una confrontaci\xc3\xb3 directa. Tot i que en els c\xc3\xb2mics no s\'ha explorat profundament la relaci\xc3\xb3 d\'aquests dos, queda clar que Logan t\xc3\xa9 una profunda por a aquest mutant mercenari que va morir a les mans del fill de Cable. En el futur, Logan necessitar\xc3\xa0 el seu adamantium (perdut en la s\xc3\xa8rie Fatal Atratcions a les mans de Magneto), i per a aconseguir-ho Ciber ser\xc3\xa0 brutalment degollado, en un acte excessiu. Aix\xc3\xb2 va produir una repugn\xc3\xa0ncia tan gran en Wolverine, que va rebutjar el metall ofert que tant anhelava._NEWLINE_S\xc3\xb3n en aquestes ocasions en qu\xc3\xa8 Logan ha hagut de decidir qu\xc3\xa8 \xc3\xa9s el correcte, i deixar de banda la seua bestialitat animal, en qu\xc3\xa8 m\xc3\xa9s ha hagut de fer \xc3\xbas de les seues habilitats mentals que demostren que la for\xc3\xa7a d\'aquest mutant es troba en la seua for\xc3\xa7a de voluntat i en la del seu cor (i tamb\xc3\xa9 un poc en la seua testarrudesa), m\xc3\xa9s que en el seu poder f\xc3\xadsic o mutant._NEWLINE_Una de les faccions m\xc3\xa9s interessants del personatge \xc3\xa9s la seua constant i impossible tasca per recuperar la seua mem\xc3\xb2ria, sense mai arribar a aconseguir-ho. A\xc3\xa7\xc3\xb2 \xc3\xa9s pel fet que el seu poder curatiu mutant sana tamb\xc3\xa9 els records dolorosos, fent que en cada oportunitat en qu\xc3\xa8 li succe\xc3\xafsca quelcom traum\xc3\xa0tic el seu cervell ho oculte per a evitar el dolor.\n_START_SECTION_\nHist\xc3\xb2ria en el c\xc3\xb2mic\n_START_PARAGRAPH_\nWolverine va ser creat per LenWein, Herb Trimpe i John Romita Sr. El personatge va ser desenvolupat m\xc3\xa9s complexament per l\'escriptor Chris Claremont i l\'artista John Byrne en The Uncanny X-Men. Claremont, amb el coescriptor i artista Kevin Smith, van establir importants matisos en unes s\xc3\xa8ries limitades de Wolverine que van donar lloc a l\'esl\xc3\xb2gan "S\xc3\xb3c el millor en el que faig, per\xc3\xb2 el que faig no \xc3\xa9s molt agradable"._NEWLINE_Wolverine es va unir als X-Men el 1975, i va liderar un nou grup de mutants introdu\xc3\xaft en Giant-Size X-Men #1. Tamb\xc3\xa9 es va publicar en una s\xc3\xa8rie en solitari des de 1988, i ha estat el personatge central en diverses de les s\xc3\xa8ries d\'animaci\xc3\xb3 i de les pel\xc2\xb7l\xc3\xadcules dels X-Men._NEWLINE_El 2006, Wolverine \xc3\xa9s un membre actiu dels tres equips dels X-Men, \xc3\xa9s membre dels Venjadors, i es desviu per tots ells amb gran devoci\xc3\xb3, nom\xc3\xa9s comparable al seu amor per Jean Grey. A m\xc3\xa9s de continuar amb les seues s\xc3\xa8ries, fa freq\xc3\xbcents aparicions com a invitat en altres c\xc3\xb2mics de Marvel. Aquest h\xc3\xa0bit de fer la sensaci\xc3\xb3 d\'estar en totes parts i en cap alhora, s\'ha notat tant en els c\xc3\xb2mics que ha creat com a ir\xc3\xb2nica excusa la seua caracter\xc3\xadstica frase "jo nom\xc3\xa9s passava per aqu\xc3\xad".\n_START_SECTION_\nEra d\'Apocalipsi\n_START_PARAGRAPH_\nEn l\'Era d\'Apocalipsi, Wolverine pren el nom d\'"Arma X", i \xc3\xa9s part dels X-Men. En aquesta realitat, Magneto mai el despulla de l\'adamantium del seu esquelet. El est\xc3\xa0 casat amb Jean Grey i va perdre una m\xc3\xa0 en un combat contra el seu arxienemic, C\xc3\xadclop, que en aquest m\xc3\xb3n, \xc3\xa9s lleial a Apocalipsis.\n_START_SECTION_\nTerra X\n_START_PARAGRAPH_\nAquesta l\xc3\xadnia ens presenta un Wolverine ob\xc3\xa8s, i amb un matrimoni molt disfuncional amb Jean Grey.\n_START_SECTION_\nDinastia de M\n_START_PARAGRAPH_\nWolverine durant la Dinastia de M va apar\xc3\xa8ixer com un dels l\xc3\xadders de SHIELD i va tenir un roman\xc3\xa7 amb M\xc3\xadstica.\n_START_SECTION_\nUltimate Wolverine\n_START_PARAGRAPH_\nEn aquesta l\xc3\xadnia temporal, Wolverine conserva moltes caracter\xc3\xadstiques i dades de la continu\xc3\xaftat original i a m\xc3\xa9s es revela que el seu veritable poder no \xc3\xa9s el de la curaci\xc3\xb3, sin\xc3\xb3 el de sobreviure. Aix\xc3\xb2 es d\xc3\xb3na a con\xc3\xa8ixer quan es veu nom\xc3\xa9s el seu cap viu sobre una taula en un laboratori.\n_START_SECTION_\nMarvel Zombies\n_START_PARAGRAPH_\nEn Marvel Zombies, es veu a Wolverine com un depredador famolenc de carn, amb el seu superolfacte rastreja a Magneto i es baralla amb Leonidas per menjar-se a Galactus  despr\xc3\xa9s de menjar-se diversos mons \xc3\xa9s assassinat per un Wolverine d\'una altra dimensi\xc3\xb3 en la qual van ser enviats._NEWLINE_A causa de la seva zombificaci\xc3\xb3, Wolverine ja no regenera la seva carn, i \xc3\xa9s per aix\xc3\xb2 que va ser f\xc3\xa0cilment assassinat pel seu contrapart normal.\n_START_SECTION_\nAmalgam Comics\n_START_PARAGRAPH_\nWolverine es fusiona amb Batman de DC Comics per conformar a Dark Claw.\n_START_SECTION_\nAge of Ultron\n_START_PARAGRAPH_\nWolverine va ser el major causant de la distorsi\xc3\xb3 de les dimensions en matar a Henry Pym perqu\xc3\xa8 aix\xc3\xad no pugui crear a Ultron.'